28 Akujabulisi yini ukucabanga ngendlela uKristu aye aqhubeka ngayo ecwengisisa abalandeli bakhe, ebaqeqesha ukuba bahloniphe izindinganiso zikaJehova eziphakeme zokuziphatha, baphile ngazo futhi bazuze kuzo? Awuphinde ucabange ngethempeli uHezekeli alibona embonweni. Uyawakhumbula lawaya masango aphakeme? Yiqiniso, lelo thempeli akulona elingokoqobo kodwa lingokomoya. Noma kunjalo, ingabe siyalibona njengelingokoqobo? Asingeni kulo ngokumane siye eHholo LoMbuso noma ngokuvula iBhayibheli noma ngokungqongqoza eminyango yabantu ensimini. Yizenzo nje lezo esizenza ngemizimba yethu ezihilela izinto esingazithinta ngesandla. Umzenzisi naye angazenza lezi zinto ngaphandle kokungena ethempelini likaJehova. Nokho, uma senza lezi zinto, ngesikhathi esifanayo siphila ngezindinganiso zikaJehova eziphakeme zokuziphatha, futhi ngesisusa esifanele siba nengxenye ekukhulekeleni okumsulwa, sisuke sesingenile futhi sikhonza kuleyo ndawo engcwele kunazo zonke—ilungiselelo lokukhulekela uJehova uNkulunkulu ngendlela emsulwa! Masilazise ngaso sonke isikhathi lelo lungelo eliyigugu. Masiqhubeke futhi senza okusemandleni ethu ukuze sibonakalise ubungcwele bukaJehova ngokusekela izindinganiso zakhe zokulunga! 26. biyela, thembinkosi israel. ucwaningo olunzulu lokuqhathanisa umculo kamasikandi nesicathamiya njengobalulekile esikweni lesizwe samazulu, kugxilwe kakhulu kuphuzekhemisi kanye namambazo amnyama .